En sjat lokale talenter, to skefulde fremadstormende stjerner og et drys veletablerede musikere. Sådan lyder opskriften på Nibe Festivals program for den mindste scene i Skalskoven i år - Den Lille Fede. Festivalen, der i år præsenterer det dyreste musik-program nogensinde, har offentliggjort 14 navne, der skal indtage den intime scene til sommer. Mindre end et døgn før det endlige program bliver offentliggjort torsdag ved middagstid. Blandt de 14 offentliggjorte kunstere til Den Lille Fede-scenen er nordjyske SuperScum, der siden 2012 har gjort sig positivt bemærket på den lokale rockscene, Katie keller, der står overfor et mainstream gennembrud med sin forførende stemme, Mund de Carlo, der bryder og bøjer reglerne for det danske sprog og Tom Donovan fra Irland, der har givet utallige koncerter på Nibe Festival. Derudover har Nibe Festival og festivalleder Peter Møller Madsen offentliggjort disse navne: Mathilde Falch Hverdagens Helte I Said I Love Tournesol Franciska Bruhn, Poulsen & Guldbæk Long Line Down Vest Kys Tak For Sidst Barfoes Jump Band Nogle af de hovednavne, der allerede er annonceret til dette års udgave af Nibe Festival er Volbeat, Dizzy Mizz Lizzy, Suspekt, Kim Larsen & Kjukken og Christopher. Festivalen har allerede udsolgt de firedages partout-billetter og er stærkt på vej mod at melde udsolgt af tredags-billetterne også.
Torsdag offentliggøres det endelige program for årets Nibe Festival, men festivalledelsen er onsdag tyvstartet med 14 navne til festivalens mindste scene - Den Lille Fede.